CELEX: 32006R1029
Language: et
Date: 2006-06-19
Title: Nõukogu määrus (EÜ) nr 1029/2006,  19. juuni 2006 , millega muudetakse määrust (EMÜ) nr 1906/90 teatavate kodulinnuliha turustusnormide kohta

7.7.2006   
            
            
               ET
            
            
               Euroopa Liidu Teataja
            
            
               L 186/6
            
         
      NÕUKOGU MÄÄRUS (EÜ) nr 1029/2006,
   19. juuni 2006,
   millega muudetakse määrust (EMÜ) nr 1906/90 teatavate kodulinnuliha turustusnormide kohta
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (1) eriti selle artikli 2 lõiget 2,
   võttes arvesse komisjoni ettepanekut,
   ning arvestades järgmist:
   
               (1)
            
            
               Alates 1. jaanuarist 2006 on nõukogu 15. veebruari 1971. aasta direktiiv 71/118/EMÜ (värske kodulinnuliha tootmist ja turustamist mõjutavate tervishoiuprobleemide kohta) (2) kehtetuks tunnistatud Euroopa Parlamendi ja nõukogu direktiiviga 2004/41/EÜ (3) ning asendatud Euroopa Parlamendi ja nõukogu 29. aprilli 2004. aasta määrusega (EÜ) nr 852/2004 toiduainete hügieeni kohta (4) ning Euroopa Parlamendi ja nõukogu 29. aprilli 2004. aasta määrusega (EÜ) nr 853/2004, millega sätestatakse loomset päritolu toidu hügieeni erieeskirjad. (5)
               
            
         
               (2)
            
            
               Nõukogu 18. detsembri 1978. aasta direktiiv 79/112/EMÜ (lõpptarbijale müüdava toidu märgistamist, esitlemist ja reklaami käsitlevate liikmesriikide õigusaktide ühtlustamise kohta) (6) on kehtetuks tunnistatud ning asendatud Euroopa Parlamendi ja nõukogu 20. märtsi 2000. aasta direktiiviga 2000/13/EÜ (toidu märgistamist, esitlemist ja reklaami käsitlevate liikmesriikide õigusaktide ühtlustamise kohta). (7)
               
            
         
               (3)
            
            
               Nõukogu määrus (EMÜ) nr 1906/90 (8) sisaldab mitmeid viiteid direktiividele 71/118/EMÜ ja 79/112/EMÜ. Selguse huvides on asjakohane nimetatud viiteid kohandada. Samuti tuleks mõistet “rümp” kohandada määruse (EÜ) nr 853/2004 III lisa II jao IV peatüki punkti 7 alapunktiga c.
            
         
               (4)
            
            
               Määruse (EMÜ) nr 1906/90 artikli 1 lõike 3 teine taane jätab kõnealuse määruse reguleerimisalast välja direktiivi 71/118/EMÜ II jaotise artikli 3 punktis 2 osutatud kauplemisviisid. Viimane säte käsitleb liikmesriikide jaoks valikuvaba erandit, kodulinnuliha väiketootmise kohta (vähem kui 10 000 lindu). Ehkki määrused (EÜ) nr 852/2004 ja (EÜ) nr 853/2004 sisaldavad erandit, mis ei ole ei valikuvaba ega piiratud teatava arvu lindudega; tuleks määruses (EMÜ) nr 1906/90 säilitada taoline lindude konkreetse arvuga piiratud valikuvaba erand nagu on määratletud direktiivi 71/118/EMÜ artikli 3 punktis 2.
            
         
               (5)
            
            
               Määruse (EMÜ) nr 1906/90 artikkel 6 sisaldab viidet komisjoni 3. septembri 1980. aasta direktiivile 80/879/EMÜ kodulinnuliha suurte pakendite tervisemarkeeringu kohta. (9) Kõnealune direktiiv on tunnistatud kehtetuks nõukogu 17. detsembri 1992. aasta direktiiviga 92/116/EMÜ, millega muudetakse ja ajakohastatakse direktiivi 71/118/EMÜ värske kodulinnulihaga kauplemist mõjutavate tervishoiuprobleemide kohta. (10) Kõnealune viide on ülearune ja tuleks välja jätta.
            
         
               (6)
            
            
               Seepärast tuleks määrust (EMÜ) nr 1906/90 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 1906/90 muudetakse järgmiselt.
   
               1.
            
            
               Artiklit 1 muudetakse järgmiselt:
               
                           a)
                        
                        
                           lõige 3 asendatakse järgmisega:
                           “3.   Käesolevat määrust ei kohaldata:
                           
                                       a)
                                    
                                    
                                       ühendusest eksporditava kodulinnuliha suhtes,
                                    
                                 
                                       b)
                                    
                                    
                                       Euroopa Parlamendi ja nõukogu 29. aprilli 2004 määruses (EÜ) nr 853/2004 (millega sätestatakse loomset päritolu toidu hügieeni erieeskirjad) (11) osutatud siseelunditest viivitusega puhastatud kodulinnuliha suhtes.
                                    
                                 
                     
                           b)
                        
                        
                           lisatakse järgmine lõige:
                           “3a   Liikmesriigid võivad kehtestada erandeid käesoleva määruse nõuetest määruse (EÜ) nr 853/2004 artikli 1 lõike 3 punktis d osutatud väikestes kogustes otse tarnitava kodulinnuliha suhtes, kui selle tootja aastatoodang on alla 10 000 linnu.”
                        
                     
         
               2.
            
            
               Artiklit 2 muudetakse järgmiselt:
               
                           a)
                        
                        
                           punkt 2 asendatakse järgmisega
                           “2.   rümp– artikli 1 lõikes 1 märgitud liiki linnu kogu keha pärast veretustamist ning sulgede ja siseelundite eemaldamist; neerude eemaldamine ei ole siiski kohustuslik; rümpa, millest on eemaldatud siseelundid, võib müügiks pakkuda kas koos rupskitega, st kõhuõõnde pandud südame, maksa, pärismao ja kaelaga, või ilma;”;
                        
                     
                           b)
                        
                        
                           punkt 4 asendatakse järgmisega:
                           “4.   müügipakendis kodulinnuliha– Euroopa Parlamendi ja nõukogu 20. märtsi 2000. aasta direktiivi 2000/13/EÜ (toidu märgistamist, esitlemist ja reklaami käsitlevate liikmesriikide õigusaktide ühtlustamise kohta) (12) artikli 1 lõike 3 punktis b sätestatud tingimustele vastav kodulinnuliha.
                        
                     
         
               3.
            
            
               Artiklis 4 asendatakse sissejuhatavad sõnad järgmistega:
               “Lisaks direktiivi 2000/13/EÜ kohaselt vastu võetud siseriiklike õigusaktide järgimisele esitakse kauba saatedokumentides järgmised andmed selle direktiivi artikli 13 lõike 1 punkti b tähenduses:”.
            
         
               4.
            
            
               Artiklit 5 muudetakse järgmiselt:
               
                           a)
                        
                        
                           lõikes 1 asendatakse tekst “direktiivile 79/112/EMÜ” tekstiga “direktiivile 2000/13/EÜ”;
                        
                     
                           b)
                        
                        
                           lõige 2 asendatakse järgmisega:
                           “2.   Värske kodulinnuliha puhul tuleb minimaalne säilimisaeg vastavalt direktiivi 2000/13/EÜ artiklile 10 asendada sõnadega “kõlblik kuni”.”;
                        
                     
                           c)
                        
                        
                           lõike 3 punkt d asendatakse järgmisega:
                           
                                       “d)
                                    
                                    
                                       vastavalt Euroopa Parlamendi ja nõukogu määruse (EÜ) nr 853/2004 artiklile 4 antud tapamaja või lihalõikusettevõtte loa number, välja arvatud juhul, kui lõikamine ja konditustamine toimub müügikohas vastavalt kõnealuse määruse artikli 4 lõike 2 punktile d;”;
                                    
                                 
                     
                           d)
                        
                        
                           lõiked 4 ja 5 asendatakse järgmistega:
                           “4.   Pakendamata kodulinnuliha müügiks pakkumise korral, välja arvatud juhul, kui lõikamine ja konditustamine toimuvad müügikohas vastavalt määruse (EÜ) nr 853/2004 artikli 4 lõike 2 punktile d ning tingimusel, et lõikamine ja konditustamine toimub tarbija soovil ja juuresolekul, kohaldatakse lõikes 3 osutatud andmete suhtes direktiivi 2000/13/EÜ artiklit 14.
                           5.   Üksikasjalikud eeskirjad märgisel esitatud nime kohta, mille all toodet müüakse vastavalt direktiivi 2000/13/EÜ artikli 3 lõike 1 punktile 1, võib kehtestada vastavalt määruse (EMÜ) nr 2777/75 artiklis 17 osutatud menetlusele.”
                        
                     
         
               5.
            
            
               Artikkel 6 asendatakse järgmisega:
               “Artikkel 6
               Erandina artiklitest 3, 4 ja 5 ei ole vaja kodulinnuliha liigitada ega märgistada vastavalt nendes artiklites märgitud lisaeeskirjadele, kui see liha toimetatakse lihalõikus- või -töötlemisettevõtetesse.”
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 19. juuni 2006
      
         
            Nõukogu nimel
         
         
            eesistuja
         
         J. PRÖLL
         
      
   
   
      (1)  EÜT L 282, 1.11.1975, lk 77. Määrust on viimati muudetud määrusega (EÜ) nr 679/2006 (ELT L 119, 4.5.2006, lk 1).
   
      (2)  EÜT L 55, 8.3.1971, lk 23.
   
      (3)  ELT L 157, 30.4.2004, lk 33. Parandatud versioon ELT L 195, 2.6.2004, lk 12.
   
      (4)  ELT L 139, 30.4.2004, lk 1. Parandatud versioon ELT L 226, 25.6.2004, lk 3.
   
      (5)  ELT L 139, 30.4.2004, lk 55. Parandatud versioon ELT L 226, 25.6.2004, lk 22. Määrust on viimati muudetud komisjoni määrusega (EÜ) nr 2076/2005 (ELT L 338, 22.12.2005, lk 83).
   
      (6)  EÜT L 33, 8.2.1979, lk 1. Direktiivi on viimati muudetud direktiiviga 97/4/EÜ (EÜT L 43, 14.2.1997, lk 21).
   
      (7)  EÜT L 109, 6.5.2000, lk 29. Direktiivi on viimati muudetud direktiiviga 2003/89/EÜ (ELT L 308, 25.11.2003, lk 15).
   
      (8)  EÜT L 173, 6.7.1990, lk 1. Määrust on viimati muudetud määrusega (EÜ) nr 1101/98 (EÜT L 157, 30.5.1998, lk 12).
   
      (9)  EÜT L 251, 24.9.1980, lk 10.
   
      (10)  EÜT L 62, 15.3.1993, lk 1. Direktiivi on muudetud 1994. aasta ühinemisaktiga.
   
      (11)  ELT L 139, 30.4.2004, lk 55. Parandatud versioon ELT L 226, 25.6.2004, lk 22. Määrust on viimati muudetud komisjoni määrusega (EÜ) nr 2076/2005 (ELT L 338, 22.12.2005, lk 83).”;
   
      (12)  EÜT L 109, 6.5.2000, lk 29. Direktiivi on viimati muudetud direktiiviga 2003/89/EÜ (ELT L 308, 25.11.2003, lk 15).”